CELEX: 32016D1925
Language: el
Date: 2016-10-31 00:00:00
Title: Εκτελεστική απόφαση (ΕΕ) 2016/1925 της Επιτροπής, της 31ης Οκτωβρίου 2016, για την κατάργηση της εκτελεστικής απόφασης (ΕΕ) 2016/17 που επιτρέπει στο Ηνωμένο Βασίλειο να απαγορεύσει στην επικράτειά του τη χρήση μιας ποικιλίας κάνναβης που περιέχεται στον κοινό κατάλογο ποικιλιών καλλιεργούμενων φυτικών ειδών, σύμφωνα με την οδηγία 2002/53/ΕΚ του Συμβουλίου [κοινοποιηθείσα υπό τον αριθμό C(2016) 6860]

4.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 297/16
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1925 ΤΗΣ ΕΠΙΤΡΟΠΉΣ
   της 31ης Οκτωβρίου 2016
   για την κατάργηση της εκτελεστικής απόφασης (ΕΕ) 2016/17 που επιτρέπει στο Ηνωμένο Βασίλειο να απαγορεύσει στην επικράτειά του τη χρήση μιας ποικιλίας κάνναβης που περιέχεται στον κοινό κατάλογο ποικιλιών καλλιεργούμενων φυτικών ειδών, σύμφωνα με την οδηγία 2002/53/ΕΚ του Συμβουλίου
   
      
         [κοινοποιηθείσα υπό τον αριθμό C(2016) 6860]
      
   
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών (1), και ιδίως το άρθρο 18,
   Εκτιμώντας τα ακόλουθα:
   
               (1)
            
            
               Το άρθρο 32 παράγραφος 6 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (2) προβλέπει ότι, για να αποφευχθεί η χορήγηση στήριξης για παράνομες καλλιέργειες, εκτάσεις που χρησιμοποιούνται για την παραγωγή κάνναβης είναι επιλέξιμες μόνον αν η περιεκτικότητα των χρησιμοποιούμενων ποικιλιών σε τετραϋδροκανναβινόλη δεν υπερβαίνει το 0,2 %.
            
         
               (2)
            
            
               Το άρθρο 45 παράγραφος 3 του εκτελεστικού κανονισμού (ΕΕ) αριθ. 809/2014 της Επιτροπής (3) προβλέπει ότι, αν για το δεύτερο έτος ο μέσος όρος όλων των δειγμάτων μιας συγκεκριμένης ποικιλίας υπερβαίνει την περιεκτικότητα σε τετραϋδροκανναβινόλη κάνναβης, όπως προβλέπεται στο άρθρο 32 παράγραφος 6 του κανονισμού (ΕΕ) αριθ. 1307/2013, το κράτος μέλος οφείλει να ζητήσει την άδεια να απαγορεύσει την εμπορία μιας τέτοιας ποικιλίας σύμφωνα με το άρθρο 18 της οδηγίας 2002/53/ΕΚ.
            
         
               (3)
            
            
               Στις 28 Απριλίου 2015 η Επιτροπή έλαβε αίτηση από το Ηνωμένο Βασίλειο για την άδεια να απαγορεύσει την εμπορία της ποικιλίας κάνναβης Finola, καθώς η περιεκτικότητά της σε τετραϋδροκανναβινόλη υπερέβη την εγκριθείσα περιεκτικότητα του 0,2 % για δεύτερο κατά σειρά έτος.
            
         
               (4)
            
            
               Σε συνέχεια του αιτήματος, η Επιτροπή ενέκρινε την εκτελεστική απόφαση (ΕΕ) 2016/17 (4) και έδωσε στο Ηνωμένο Βασίλειο την άδεια να απαγορεύσει στο έδαφός του την εμπορία της εν λόγω ποικιλίας κάνναβης.
            
         
               (5)
            
            
               Στις 15 Μαρτίου 2016 το Ηνωμένο Βασίλειο ενημέρωσε επίσημα την Επιτροπή ότι, ύστερα από την πραγματοποίηση περισσότερων δοκιμών στα δείγματα της ποικιλίας κάνναβης Finola, αποκαλύφθηκε ότι η περιεκτικότητα της σε τετραϋδροκανναβινόλη το 2014 δεν υπερέβη το όριο του 0,2 % όπως ορίζεται στο άρθρο 32 παράγραφος 6 του κανονισμού (ΕΕ) αριθ. 1307/2013.
            
         
               (6)
            
            
               Λαμβανομένων υπόψη των ανωτέρω, το Ηνωμένο Βασίλειο ζήτησε την κατάργηση της εκτελεστικής απόφασης (ΕΕ) 2016/17.
            
         
               (7)
            
            
               Συνεπώς, η εν λόγω εκτελεστική απόφαση θα πρέπει να καταργηθεί.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατάργηση της εκτελεστικής απόφασης (ΕΕ) 2016/17
   Η εκτελεστική απόφαση (ΕΕ) 2016/17 καταργείται.
   Άρθρο 2
   Αποδέκτης
   Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 31 Οκτωβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 193 της 20.7.2002, σ. 1.
   
      (2)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
   
      (3)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).
   
      (4)  Εκτελεστική απόφαση (ΕΕ) 2016/17 της Επιτροπής, της 7ης Ιανουαρίου 2016, που επιτρέπει στο Ηνωμένο Βασίλειο να απαγορεύσει στην επικράτειά του τη χρήση μιας ποικιλίας κάνναβης που περιέχεται στον κοινό κατάλογο ποικιλιών καλλιεργούμενων φυτικών ειδών, σύμφωνα με την οδηγία 2002/53/ΕΚ του Συμβουλίου (ΕΕ L 5 της 8.1.2016, σ. 7).